
დაზარალებულის გარდაცვალების შემდეგ 
მისი პირადი უფლებების დაცვის 
პრობლემები სამოქალაქო სამართალში 


მარიამ ლოლიძე 
სამართლის მაგისტრი, ჩხოროწყუს მუნიციპალიტეტის მერიის ეჯონომიკის»ა და ჟონების მართვის 
სამსახურის უფროსი სპეციალისტი 


საკვანძო სიტქჭვები: გარდაცვლილი, პირადი უფლება, დაცვა 


შესუველი 


კერძოსამართლებრივ პრობლემათა შო- 
რის ერთ-ერთი აქტუალური საკითხია გარდა- 
ცვლილის პირადი უფლებების დაცვა, რასაც 
თეორიასა თუ პრაქტიკაში გავრცელებული 
აზრთა სხვადასხვაობაც მოწმობს. საქმე ისაა, 
რომ იურისტთა ნაწილი გარდაცვლილის პი- 
რადი უფლებების დაცვას აფართოებს, თუ- 
მცა მეორე ჯგუფი ვიწრო მიდგომას იზიარებს. 
იურიდიულ ლიტერატურაში არის მოსაზრება, 
რომლის თანახმად, კერძო საკუთრების მსგა- 
ვსად, პიროვნული უფლების მიმართ შეიძლე- 
ბა გავრცელდეს საკუთრების სამართლებრი- 
ვი რეჟიმი. ადამიანის ეკონომიკური მოგება 
შეიძლება რეალიზებული და გამოყენებული 
იყოს. ამ გაგებით, პირადი უფლება შეიძლე- 
ბა ხელშეკრულების საგანი იყოს და შეიძლე- 
ბა სხვას გადაეცეს. ეს იმას ნიშნავს, რომ 
პიროვნული უფლება არ ქრება ადამიანის გა- 
რდაცვალებით და შეიძლება გადაეცეს სხვა 
ადამიანებს, მათ შორის, მემკვიდრეებსა და 
იურიდიულ პირებს.' შესაბამისად, შესასწა- 





1 LI00L§. #., 2012. 1ხ6 ILIთხ( (0 წსხIICICV #IICCL L)ცმ(ი: 
ნიყნწიე0ILL0ციე ნ0I50Mმ1ICV I"1ი(§ Iი VV მყხIით|0ი 10 166 VV მLC 
0 LXილნოფილ6 LI6იძIIX V. LI6იძIIXL1IC6ი51ით.ლ0M01, 56მLIIC 
VიIV6I§1ICV LმVV IბCV1CVV, VC0I. 36. 280. 


ვლია ეს მიდგომები და გასარკვევია, როგო- 
რია გარდაცვლილის პიროვნული უფლებების 
დაცვის სპეციფიკა. 

კვლევის მიზნებიდან გამომდინარე, და- 
საწყისში დასადგენია, რა მოიაზრება პირად 
უფლებებში, შემდეგ კი უნდა განისაზღვროს, 
როგორია დაზარალებულის გარდაცვალები- 
სას ამ უფლებების დაცვის თავისებურებები, 
ვის შეუძლია გარდაცვლილის პირადი უფლე- 
ბების დაცვა და რომელი საშუალებებით. 

თემის აქტუალობას ისიც ადასტურებს, 
რომ უშუალოდ ამ საკითხის შესახებ მოიძებ- 
ნება სამეცნიერო ნაშრომები, რომლებიც 
არაპირდაპირ მაინც ეხება ამ პრობლემას,? 
მაგრამ მაინც არ არსებობს ერთიანი მიდგო- 
მა იმ საკითხზე, თუ როგორ უნდა იყოს დაცუ- 
ლი გარდაცვლილის პირადი უფლებები. ამ 
კონტექსტში საინტერესოა, გარდაცვლილის 
პირადი უფლებებიდან რომელია დაცვის ღი- 
რსი, ვის აქვს გარდაცვლილის ინტერესების 
დაცვის უფლება და რომელი დაცვის საშუა- 
ლებებით. ამასთან, განსაკუთრებით მნიშვნე- 





2 ბარაბაძე, ნ.,2012. მორალურიზზიანი და მისი ანაზღა- 
ურების პრობლემა, თბილისი; ბიჭია, მ., 2012. პირა- 
დი ცხოვრების დაცვა საქართველოს სამოქალაქო 
სამართლის მიხედვით, თბილისი; მონიავა, თ. (პ.)., 
2013. შესავალი სამოქალაქო სამართლის ზოგად ნა- 
წილში, თბილისი და ა.შ. 

ლოვანია განისაზღვროს, რა ბერკეტი არსე- 
ბობს დაზარალებულის პირადი ინტერესების 
დაცვისთვის მაშინ, როდესაც დამნაშავედ 
ცნობილი პირის რეაბილიტაცია მოხდა მისი 
გარდაცვალების შემდეგ. სწორედ ეს არა- 
ერთგვაროვნება აისახება პირდაპირპრო- 
პორციულად სასამართლო პრაქტიკაშიც. 
აქვე დასადგენია, რა სახის შეიძლება იყოს 
პასუხისმგებლობა ამ უფლების დარღვევი- 
სათვის. 

ამდენად, პრობლემის ძირითადი არსის 
გასარკვევად აუცილებელია პასუხი გაეცეს შე- 
მდეგ კითხვებს: რა არის პირადი უფლებები? 
როგორ და რა ფორმით ხდება გარდაცვლი- 
ლისა და ცოცხალი პირის პირადი უფლებების 
დაცვა? დაზარალებულის გარდაცვალებისას 
რომელი პირადი უფლებები უნდა იყოს და- 
ცული? რა ზიანის მომტანი შეიძლება იყოს 
პირადი უფლებების ხელყოფა? რა როლს თა- 
მაშობს გარდაცვლილის პირადი უფლებების 
დაცვის სფეროში დელიქტური სამართალი? 

ამ კითხვებიდან გამომდინარე, აუცილებე- 
ლია საკვლევი პრობლემის ირგვლივ არსებუ- 
ლი ლიტერატურისა და სასამართლო პრაქტი- 
კის შესწავლა, თითოეული ზემოთ ხსენებული 
პრობლემის ახსნა და მათი გადაწყვეტის გზე- 
ბის მოძიება. 


გარდაცვლილის 
კერძოსამართლებრივი 
მდგომარეობა 


როგორც იურიდიულ ლიტერატურაში აღი- 
ნიშნა, სამართალში ადამიანი ფიგურირე- 
ბს პირისა და პიროვნების სახით. ადამიანს, 
როგორც პირს, აქვს უფლება-მოვალეობები, 
პიროვნება კი ადამიანის სულიერ ღირებულე- 
ბათა ერთობლიობაა და სამართლებრივი 
დაცვის საგანს წარმოადგენს. აქედან გამო- 
მდინარე, გარდაცვალებით ადამიანი ქრება, 
როგორც პირი და სამართლებრივ ურთიე- 
რთობათა სუბიექტი. ეს იმას ადასტურებს, რომ 
ადამიანის პიროვნება აღიქმება განსაკუთრე- 
ბულ სულიერ ღირებულებად და არ ქრება. 
მისმა ღირებულებამ შეიძლება გარდაცვალე- 
ბის შემდეგაც შეინარჩუნოს მნიშვნელობა სა- 
ზოგადოებისათვის.1? 





3 ნინიძე, თ., 2002. სსკ-ის მე-19 მუხლი, წიგნში: „საქა- 


თუ დავუკვირდებით ტერმინს ,„პირი“ (068“- 
§0იმ), ის ლათინური წარმოშობის სიტყვაა და 
ნიშნავს „ხასიათს, ნიღაბს“. მოცემულ შემთხვე- 
ვაში საქმე ეხება უფლება-მოვალეობების ნი- 
ღაბს ამოფარებულ ადამიანს.“ ამდენად, სწო- 
რედ ეს ადამიანი განიხილება სამართლის 
სუბიექტად, რომლის ფიზიკური არსებობა 
მისი გარდაცვალებით ქრება. მართალია, 
მოცემულ შემთხვევაში გარდაცვლილი აღარ 
შეიძლება იყოს უფლება-მოვალეობების სუ- 
ბიექტი და მას არ შეუძლია საკუთარი ინტე- 
რესების დაცვა, მაგრამ მისი არაქონებრივი 
უფლებების დაცვა აუცილებელია. სწორედ 
ამიტომ კანონმდებელი პირის გარდაცვალე- 
ბის შემდეგ სხვა პირებს ანიჭებს მისი პირადი 
უფლებების დაცვის შესაძლებლობას. 

ზემოაღნიშნულიდან გამომდინარე, გარ- 
დაცვალების შემდეგ შეიძლება პიროვნება 
განაგრძობდეს არსებობას. ადამიანის სი- 
ცოცხლეში წარმოშობილი სამართლებრივი 
ურთიერთობები მისი გარდაცვალების შე- 
მდეგ უკვალოდ არ ქრება. სამართლებრი- 
ვი თვალსაზრისით, უფლებების დაცვისთვის 
აუცილებელია პირის მიერ უფლებათა აღქმა, 
გარდაცვალებისას კი ეს მიიღწევა დაინტე- 
რესებულ პირთა მოქმედების საშუალებით. 
ამ შემთხვევაში გარდაცვლილი არ არის 
სუბიექტი, მაგრამ არც ობიექტია, მისი სა- 
მართლებრივი მდგომარეობა განიხილება 
სამართლებრივი ფიქციის ჭრილში. აქ მთავა- 
რია, რომ გარდაცვლილის პირად უფლებებს 
იცავენ მისი მემკვიდრეები, რომლებსაც აქვთ 
„დაცვის ღირსი ინტერესი“. 

ამდენად, ადამიანის, როგორც სამოქალა- 
ქო ურთიერთობის სუბიექტის, გარდაცვალე- 
ბის შემდეგ დაცვის ღირსია მისი პიროვნე- 
ბა, რომელიც, თავისი ხასიათის მიხედვით, 
სუბიექტს ვერ გაუთანაბრდება, მაგრამ არც 
წმინდა ობიექტის შეესაბამება. ის გარკვეულ- 
წილად მათ შორის შუალედურ რგოლად შეი- 
ძლება განიხილებოდეს. 


რთველოს სამოქალაქო კოდექსის კომენტარი“, წ. 
IL თბილისი, გვ.79. 

4 ბიჭია, მ., 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბილისი, გვ. 249-250. 

ს) ჩიკვაშვილი, შ., 2000. მემკვიდრეობის სამართა- 
ლი, თბილისი. გვ. 6. 

გარდაცვლილის პირადი 
უფლებები 


ადამიანის, როგორც პიროვნების, ღირე- 
ბულება აისახება გარკვეულ პირად სიკეთე- 
ებში რომლებიც გარდაცვალების შემდეგ 
დაცვის ღირსია. სწორედ ეს ღირებულებებია 
განსახილველი თავისებურებების მიხედვით. 

გარდაცვლილის პირადი სფეროს დაცვის 
გარკვეული ასპექტები ასახულია თეორიებში, 
რომლებიც სხვადასხვა ჭრილში განიხილა- 
ვს გარდაცვლილის პირადი უფლებების და- 
ცვასთან დაკავშირებულ პრობლემებს. განა- 
სხვავებენ ზოგადი სამართალსუბიექტობის, 
ნაწილობრივი ქმედუნარიანობის, უსუბიექტო 
უფლებებისა და ზოგადი სამართლებრივი მო- 
ვალეობის შესახებ თეორიებს. ზოგადი სამა- 
რთალსუბიექტობის თეორიის თანახმად, და- 
ცვას ექვემდებარება ადამიანის ღირსება. ამ 
გაგებით, აუცილებელია, რომ ცოცხალი იყოს 
ადამიანი, სუბიექტი, თუმცა მხედველობაში 
არ მიიღება ზოგადი პიროვნული უფლება, 
რადგან გარდაცვლილის დაცული უფლებები 
სცდება არამატერიალურ უფლებათა ფარგ- 
ლებს. ნაწილობრივ ქმედუნარიანობის შესა- 
ხებ თეორიის მიხედვით, პირი უკავშირდება 
პიროვნების არა მხოლოდ აქტიურ, არამედ 
პასიურ ნაწილსაც. შესაბამისად, გარდაცვა- 
ლების შემდეგაც შესაძლებელია პიროვნება 
განაგრძობდეს არსებობას სამართლებრივი 
თვალსაზრისით. უსუბიექტო უფლების შესა- 
ხებ თეორიის მიხედვით, პირის გარდაცვალე- 
ბის შემდეგ რჩება უსუბიექტო უფლებები და- 
ცვის საგნის სახით, ანუ არსებობს უფლებები 
მათი მატარებელი სუბიექტის გარეშე. ამ თე- 
ორიის მიხედვით, ქმედუნარიანობა წყდება 
პირის გარდაცვალებით. რაც შეეხება ზოგადი 
სამართლებრივი მოვალეობის თეორისს, მის 
თანახმად, სამართლებრივი სიკეთე ექვემდე- 
ბარება დაცვას, იმის მიუხედავად, ცოცხალია 
თუ არა ადამიანი. ამდენად, თუ ამ თეორიებს 
შევაჯერებთ, უნდა აღინიშნოს, რომ დაზარა- 
ლებულის გარდაცვალების შემდეგ აუცილე- 
ბელია მისი პირადი უფლებების დაცვა იმ პი- 
რთა მხრიდან, რომლებთანაც გარდაცვლილს 
მჭიდრო კავშირი (ახლობლობა) ჰქონდა. 





6 ბიჭია, მ., 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბილისი, გვ. 247-249, 259. 


საქართველოს სამოქალაქო კოდექსის 
(შემდგომში – სსკ-ის) მე-19 მუხლის თანახ- 
მად, გარდაცვლილის სახელის, ღირსების, 
პატივის, საქმიანი რეპუტაციისა და სხვა პი- 
რადი უფლებების დაცვა შეუძლიათ იმ პირე- 
ბს, რომლებიც თვითონ არ არიან ამ უფლების 
მატარებელნი, მაგრამ გააჩნიათ დაცვის ღი- 
რსი ინტერესი. 

კანონმდებლობით დაცულია პატივი და ღი- 
რსება, რაც ემსახურება ადამიანის ინდივიდუ- 
ალიზაციას. „პატივი“ პიროვნების მორალური 
თუ სხვა თვისების საზოგადოებრივი შეფასე- 
ბაა. ის არის პიროვნების ობიექტური საზოგა- 
დოებრივი შეფასება, რომელიც განსაზღვრავს 
საზოგადოების დამოკიდებულებას ამ პირო- 
ვნების მიმართ. ღირსება ასოცირდება სუბი- 
ექტის პატივისცემასთან. ღირსება არ არის 
მხოლოდ ძირითადი უფლება, იგი კონსტი- 
ტუციური პრინციპიცაა, რომელსაც ეფუძნება 
სხვა ძირითადი უფლებებიც. საქართველოს 
კონსტიტუციის მე-9 მუხლის მიხედვით, ადამი- 
ანის პატივი და ღირსება ხელშეუხებელია, რაც 
გულისხმობს ადამიანის პატივისცემის სოცია- 
ლურ მოთხოვნილებას. პატივი არის საზოგა- 
დოების მხრიდან ადამიანის ღირსებულების 
შეფასება. რაც შეეხება ღირსებას, ის თვით 
პიროვნების მიერ საკუთარი მორალური ან 
სხვა თვისებების, უნარის, უნიკალურობის აღი- 
არებაა, რომელიც ეფუძნება საზოგადოებაში 
დამკვიდრებულ კრიტერიუმებს. ამ პროცესში 
ხდება ადამიანის სოციალური ღირებულების 
აღიარებაც. სამართალი მას არ არეგულირე- 
ბს, არამედ მისი დარღვევის შემთხვევაში უზ- 
რუნველეფფს მას დაცვით.? ღირსება შეიძლე- 
ბა შეილახოს ისეთი ცნობების გავრცელებით, 
რომლებიც ეხება იმის მტკიცებას, რომ ამ ადა- 
მიანმა ჩაიდინა უღირსი საქციელი, დაარღვია 
კანონის ან მორალის ნორმები. შესაბამისად, 
ღირსების დაცვა შეუძლია იმას, ვისი უფლებაც 
შეილახა. ღირსების ხელყოფა შეიძლება და- 
მცირების, შეურაცხყოფისა და ცილისწამების 
გზით. ადამიანის გარდაცვალების შემდეგ ღი- 
რსების უფლების დაცვა შეიძლება მოითხოვოს 
იმ პირმა, რომელიც თვითონ არ არის პირადი 





7 ბიჭია, მ., 2016. კანონისმიერი ვალდებულებითი 
ურთიერთობები, თბილისი, გე. 184-187. 

გ CI0Iმი0 V. M0IძლVმ, 19/07/2007, LCIIL, #იი. M0. 
12066/02 

9 CმIფლი V. C60)იმიV, 01/07/2010, LCIIL, #იხ. M0 
22978/05. 

ღირსების უფლების მატარებელი, მაგრამ სპაა- 
მისოდ გააჩნია დაცვის ღირსი ინტერესი. მას 
უფლება აქვს მოითხოვოს ღირსების დაცვა, 
რომელიც პიროვნების არსების განმსაზღვრე- 
ლია და სიკვდილის შემდეგაც გრძელდება. 

ტერმინი „რეპუტაცია”“ შეფასებითი კა- 
ტეგორიაა და ნიშნავს ადამიანის სტატუსს 
და მის შესახებ შექმნილ წარმოდგენას სა- 
ზოგადოებაში.' საქმიან რეპუტაციაში იგულის- 
ხმება პირის პროფესიული თუ სხვა საქმიანი 
თვისებების შეფასება, რაზეც დაფუძნებულია 
საზოგადოების დამოკიდებულება ფიზიკური 
თუ იურიდიული პირების მიმართ. 

ადამიანის გარდაცვალების შემდეგ, არა- 
ქონებრივი უფლების დაცვის ერთ-ერთი 
ყველაზე მკაფიო მაგალითია ნაწარმოების 
დაცვა ყოველგვარი დამახინჯებებისა და ხე- 
ლყოფისაგან, რომელსაც შეუძლია ზიანი მი- 
აყენოს გარდაცვლილი ავტორის სახელსა და 
პირად ღირსებას. „საავტორო და მომიჯნავე 
უფლებების შესახებ“ საქართველოს კანონის 
მოთხოვნებიდან გამომდინარე, ავტორის რე- 
პუტაციის დაცვის უფლება უვადოდ მოქმედე- 
ბს მისი სიკვდილის შემდეგაც.13 სსკ-ის მე-19 
მუხლი „დაცვის ღირსი უფლების მქონე პირს“ 
ანუ უფლებამოსილ პირს ანიჭებს უფლე- 
ბას, რომ განახორციელოს დაცვის მოთხო- 
ვნა მხოლოდ გარდაცვლილის სახელსა და 
ღირსებასთან მიმართებაში. პრაქტიკაში კი 
მრავალი შემთხვევა გვხვდება, როდესაც, 
სინამდვილესთან შეუსაბამო ცნობების გავ- 
რცელებით, ილახება გარდაცვლილის საქე- 
მიანი რეპუტაცია. მხედველობაშია მისაღები 
ისიც, რომ ასეთი ცნობები ხელყოფენ არა 
მარტო გარდაცვლილის ხსოვნას, არამედ 
შეურაცხყოფენ მის ახლობლებსა და გარშე- 
მო მყოფ პირებს. თუმცა, სსკ-ში ცალკე არაა 
გამოყოფილი გარდაცვლილის საქმიანი რე- 
პუტაცია. ამიტომ, მიზანშეწონილია, უფლე- 
ბამოსილ პირს გარდაცვლილის სახელისა 





10 ბიჭია, მ... 2014, ღირსების სამოქალაქოსამა- 
რთლებრივი ცნების მოცულობა, თსუ-ის „სამა- 
რთლის ჟურნალი“, M92, გვ. 8-10. 

11 მონიავა, პ., 1999. პატივის, ღირსებისა და საქმიანი 
რეპუტაციის დაცვის სამართლებრივი პრობლემე- 
ბი, სადისერტაციო ნაშრომი, თბ., გვ. 34. 

12 ბიჭია, მ.. 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბ., გვ. 159-162. 

13 მონიავა, პ., 2013. შესავალი სამოქალაქო სამა- 
რთლის ზოგად ნაწილში, თბ.., გვ. 307-311. 


და ღირსების დაცვასთან ერთად, მიეცეს ამ 
უკანასკნელის საქმიანი რეპუტაციის დაცვის 
მოთხოვნის უფლება. 

ამასთან, განსაკუთრებული მნიშვნელობი- 
საა პერსონალური მონაცემების დაცვა. შესა- 
ბამისად, პირადი უფლებების დარღვევად მი- 
იჩნევა, ასევე, პირის შესახებ პერსონალური 
მონაცემების შესახებ ინფორმაციის გაცემა 
ამ პირის ნებართვის გარეშე.74 

გარდა ამისა, სახელის უფლება არის პირა- 
დი არაქონებრივი უფლება და დაუშვებელია 
მისი გადაცემა სხვა პირისათვის. იგი განეკუთ- 
ვნება გადაუცემადი უფლებების კატეგორიას. 
ფაქტობრივად, სახელის უმთავრეს ფუნქციას 
მოქალაქის ან ორგანიზაციის ინდივიდუალი- 
ზაცია წარმოადგენს. ამრიგად, სსკ-ის მე-17 
მუხლი წარმოდგენას გვიქმნის იმის თაობაზე, 
რომ სახელის უფლება არის ისეთი უფლება, 
რომელიც პიროვნების ინდივიდუალიზაციის 
საშუალებას იძლევა.“ მისგან განსხვავებით, 
სსკ-ის მე-18 მუხლის პირველი ნაწილის მი- 
ხედვით, სახელის, როგორც ფიზიკური პირის 
პირადი არაქონებრივი უფლების არსებობაზე 
მხოლოდ მაშინ შეიძლება ვისაუბროთ, რო- 
დესაც სახელის ტარების უფლების შეცილება 
ხდება ან სახელის უნებართვოდ გამოყენების 
შედეგად ილახება პირის ინტერესი.19 

სახელის დაცვა ხორციელდება ხელმყო- 
ფის ბრალის მიუხედავად, ხოლო თუ დარღვე- 
ვა გამოწვეულია ბრალეული მოქმედებით, 
პირს შეუძლია მოითხოვოს ზიანის ანაზღაუ- 
რებაც.?7 

სსკ-ის მე-19 მუხლის თანახმად, აღიარე- 
ბულია გარდაცვლილის პირადი უფლებები, 
როგორიცაა სახელის, პატივის, ღირსების და 
საქმიანი რეპუტაციის უფლებები, რომელსაც 
იცავენ ის პირები, ვისაც ამ უფლებათა და- 
ცვის ღირსი ინტერესი გააჩნიათ. მათ უფლე- 
ბა აქვთ, მოითხოვონ სახელისა და ღირსების 
ისეთი დაცვის განხორციელება, რომელიც 
პიროვნების არსის განმსაზღვრელია და სიკ- 





14 მონიავა, პ., 2009. პერსონალური მონაცემების მი- 
ღების უფლება სამოქალაქო სამართალში, ჟურნა- 
ლი „ცხოვრება და კანონი“, M92(6), გვ. 16. 

15 ბიჭია, მ., 2016. კანონისმიერი ვალდებულებითი 
ურთიერთობები, თბილისი, გვ. 193-194, 

16 მონიავა, პ., 2013. შესავალი საქართველოს სამო- 
ქალაქო სამართლის ზოგად ნაწილში, თბ., გვ. 186. 

17 სტურუა, ნ., 2012. ქონებრივი ზიანის მომტანი ცნო- 
ბების გახმაურება, თსუ-ის „სამართლის ჟურნა- 
ლი“, M91, გვ. 152. 

ვდილის შემდეგაც გრძელდება. თუ უშუალოდ 
გარდაცვლილის პირადი უფლებები ირღვე- 
ვა, მიზანშეწონილია, გამოყენებული იქნეს 
უფლებათა დაცვის ისეთი საშუალებები, რო- 
გორიცაა მოქმედების შეწყვეტა, უარყოფა, 
რაც ემსახურება დაზარალებულის უფლე- 
ბათა აღდგენას. მოცემულ შემთხვევაში, მა- 
რთალია, პირი უკვე გარდაცვლილია, მაგრამ 
მისი სახელი არსებობს და მას პატივისცემა 
სჭირდება. თუ გარდაცვალების შემდეგ მოხ- 
დება შეურაცხყოფა, უფასურდება ის, რაც მან 
მთელი სიცოცხლის განმავლობაში მოიპოვა. 
მართალია, ის პირი, ვისი სახელიც ილახება, 
გარდაცვლილია, მაგრამ ის პირები, რომ- 
ლებსაც გააჩნიათ გარდაცვლილის სახელის 
უფლების დაცვის ღირსი ინტერესი, განიცდი- 
ან სულიერ ტანჯვას ახლობლის შეურაცხყო- 
ფის გამო. შესაბამისად, კარგი იქნება, მო- 
ცემულ შემთხვევაში ადამიანებს, რომლებსაც 
„დაცვის ღირსი ინტერესი“ აქვთ, შეეძლოთ 
თავიანთი პირადი სიკეთის ხელყოფის გამო 
ინტერესების დაცვა. 

ასევე, მნიშვნელოვანია ადამიანის სხეუ- 
ლის ან ჯანმრთელობის დაცვა, თუ სხეულის 
ან ჯანმრთელობის შელახვას მოჰყვა ქონებ- 
რივი და/ან არაქონებრივი ზიანი. კანონმდე- 
ბელი აღნიშნავს, რომ არაქონებრივი ზიანი 
ანაზღაურდება მხოლოდ კანონით ზუსტად 
განსაზღვრულ შემთხვევებში (სსკ-ის 413-ე მუ- 
ხლის პირველი ნაწილი). შესაბამისად, მხო- 
ლოდ მნიშვნელოვანი სამართლებრივი სიკე- 
თის (პატივი, ღირსება, საქმიანი რეპუტაცია, 
სიცოცხლე, ჯანმრთელობა, პირადი ცხოვრე- 
ბის ხელშეუხებლობა და სხვა) ხელყოფისა და 
მნიშვნელოვანი (მძიმე) არაქონებრივიზიანის 
არსებობისას დაიშვება მისი ანაზღაურება. ე.ი. 
არაქონებრივი ზიანი ანაზღაურდება მაშინ, 
როცა ზიანი სამართლებრივად მნიშვნელო- 
ვანი და ანგარიშგასაწევია." საქართველოს 
სასამართლო პრაქტიკით განსაზღვრულია, 
რომ პირადი უფლება არის უფლება, რომე- 
ლიც მკაცრად პირად ხასიათს ატარებს. სს- 
კ-ის 413-ე მუხლი ადგენს იმ არაქონებრივი 
ზიანის ანაზღაურებას, რომელიც უშუალოდ 





18 ბიჭია, მ., 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბილისი, გვ. 254-258. 

19 დოღონაძე, ლ., 20210. მორალური ზიანის ანაზღა- 
ურება (სადოქტორო დისერტაცია), თბ., 2010, 174- 
175, 181. 


დაზარალებულის ჯანმრთელობის შელახვით 
წარმოიშვა. საქართველოს ერთგვაროვანი 
სასამართლო პრაქტიკა გამოკვეთს, რომ არ 
ანაზღაურდება არაქონებრივი ზიანი, რომე- 
ლიც ქმრის, შვილის ან სხვა ახლობლის სი- 
ცოცხლის ხელყოფით დადგება.2 

მიუხედავად ამისა, ადამიანის უფლე- 
ბათა ევროპულმა სასამართლომ ხაზგას- 
მით მიუთითა, რომ შვილის გარდაცვალე- 
ბის შედეგად დედა, ჩვეულებრივ, განიცდის 
მორალურ ტანჯვას და მას უნდა ჰქონდეს ამ 
ზიანის ანაზღაურების უფლებაც. ამ საქმეზე 
დაყრდნობით,?! საქართველოს სასამართლო 
პრაქტიკაში გაჩნდა მსგავს შემთხვევაში არა- 
ქონებრივი ზიანის ანაზღაურების შესახებ 
გადაწყვეტილებაც. მაგალითად, როცა სამე- 
დიცინო დაწესებულების ექიმი პაციენტს უწე- 
ვს არასათანადო მკურნალობას, რასაც მისი 
გარდაცვალება მოჰყვება, სიცოცხლის ხე- 
ლყოფა თავისთავად აყენებს მშობელს მნიშ- 
ვნელოვან მორალურ ტკივილს. შესაბამისად, 
ეს წარმოშობს განგრძობად უარყოფით გან- 
ცდებსა და სტრესს. მოცემულ შემთხვევაში 
მშობელს შეუძლია, მოითხოვოს საკუთარი სუ- 
ლიერი მდგომარეობის ხელყოფის გამო მო- 
რალური ზიანის ანაზღაურება. ეს დაზარალე- 
ბულს (მშობელს) ვერ აღუდგენს შელახვამდე 
არსებულ სულიერ მდგომარეობას, მაგრამ 
შეუმსუბუქებს არაქონებრივი სიკეთის ხელ- 
ყოფით გამოწვეული ტანჯვას. ამიტომ სასამა- 
რთლომ შვილის გარდაცვალებით დამდგარი 
არაქონებრივი ზიანის ანაზღაურების მოთხო- 
ვნა დააკმაყოფილა.2 


გაერდაცვლილის პირადი 
უფლებების დაცვაზე 
უფლებამოსილი სუბიექტები 


კანონი დაინტერესებულ პირებს აძლევს 
შესაძლებლობას, მოითხოვონ გარდაცვლი- 
ლის პირადი უფლებების დაცვა. ასეთი უფლე- 





20 საქართველოს უზენაესი სასამართლოს სამოქა- 
ლაქო საქმეთა პალატის 2017 წლის 14 ივლისის 
Mას-593-568-2016 გადაწყვეტილება. 

21 Cმ§96 01 5მII§ნVIII-ც0IIVმძ76C V. C60IL1მ, | 19.07.2018). 
სCIIIL, #00. M958240/08. 

22 საქართველოს უზენაესი სასამართლოს სამოქა- 
ლაქო საქმეთა პალატის 2020 წლის 20 თებერვლის 
Mას-1800-2019 გადაწყვეტილება. 

ბით სარგებლობის უფლება შეიძლება გააჩ- 
ნდეს მეუღლეს, მშობლებს, შვილებს, დებს, 
ძმებს, მემკვიდრეს, ასევე მეგობრებს, ანუ იმ 
პირებს, რომლებსაც მიადგათ ფსიქიკური 
ან ზნეობრივი ტანჯვა.2 ნ. ბარაბაძის აზრით, 
დაინტერესებულ პირს მიეკუთვნება გარდა- 
ცვლილის მემკვიდრე, რომელიც პირის გა- 
რდაცვალების შემდეგ განკარგავს მის ქონე- 
ბას, ასევე მეგობრები, თუ გარდაცვლილს არ 
ჰყავს ნათესავები. ავტორი აუცილებლობად 
არ მიიჩნევს დაინტერესებულ პირთა განსა- 
ზღვრას და მიაჩნია, რომ ასეთი პირი ყოველ 
კონკრეტულ საქმეზე სხვადასხვა შეიძლება 
იყოს.2 

საავტორო სამართალში გარდაცვლილი 
ავტორის რეპუტაციის უფლების დაცვას ახო- 
რციელებენ ავტორის მემკვიდრეები ან პირი, 
რომელსაც ავტორმა დადგენილი წესით და- 
ცვის უფლება დააკისრა. ამგვარი პირის ან 
მემკვიდრეთა არყოფნის შემთხვევაში კი, 
დაცვის უფლებას სპეციალურად უფლებამო- 
სილი ორგანო ახორციელებს. აქედან გამო- 
მდინარე, ავტორის პირადი არაქონებრივი 
უფლება არ წყვეტს მოქმედებას მისი გარდა- 
ცვალების შემდეგ. რაც შეეხება მორალური 
ზიანის კომპესაციას, ამაზე სსკ-ის მე-19 მუ- 
ხლი შეიცავს იმპერატიულ დანაწესს: სახე- 
ლის, პატივის, ღირსების ან საქმიანი რეპუ- 
ტაციის შელახვისათვის მორალური ზიანის 
ქონებრივი ანაზღაურების მოთხოვნა სიკვდი- 
ლის შემდეგ დაუშვებელია.2? გარდაცვლილის 
პირადი უფლებების შელახვისთვის მორალუ- 
რი ზიანის ანაზღაურების დაუშვებლობა გამო- 
მდინარეობს არაქონებრივი ზიანის არსიდან, 
რადგან ეს ზიანი პირად ხასიათს ატარებს და 
თითოეული ასეთი შემთხვევა მხოლოდ სუბი- 
ექტური აღქმის საგანს წარმოადგენს. ასეთი 
ჩანაწერია „სიტყვისა და გამოხატვის შესახებ“ 
საქართველოს კანონშიც.2 

ამასთან, საყურადღებოა, რომ თუ ახ- 
ლობელი ესწრება დაზარალებულისთვის ზი- 





23 საქართველოს უზენაესი სასამართლოს სამოქა- 
ლაქო საქმეთა პალატის 2015 წლის 22 სექტემბრის 
M9ას-649-615-2015 გადაწყვეტილება. 

24 ბარაბაძე, ნ., 2012. მორალური ზიანი და მისი ანა- 
ზღაურების პრობლემა, თბ., გვ. 101-103. 

25 მონიავა, პ., 2013. შესავალი სამოქალაქო სამა- 
რთლის ზოგად ნაწილში, თბ.., გვ. 307-311. 

26 ჯორბენაძე, ს., 2017. მუხლი 19, საქართველოს სა- 
მოქალაქო კოდექსის კომენტარი, წიგნი I, სამოქა- 
ლაქო კოდექსის ზოგადი დებულებები, თბ., გვ. 157. 


ანის მიყენების ფაქტს, რამაც გამოიწვია მის 
მიმართ სულიერი და ფიზიკური ტანჯვა, მას, 
დაზარალებულისაგან დამოუკიდებლად, წა- 
რმოეშობა არაქონებრივი ზიანის ანაზღაუ- 
რების მოთხოვნა.? ამ დროს ეს პირი თვითონ 
ხდება ამ ზიანის ანაზღაურების მოთხოვნის 
უფლების დამოუკიდებელი სუბიექტი. 

ერთ-ერთი მნიშვნელოვანი განსხვავება 
ავტორის პირად არაქონებრივ და სამოქა- 
ლაქო კოდექსით დაცულ პიროვნულ უფლე- 
ბებს შორის უფლებათა განხორციელებისა 
და დაცვის თვალსაზრისით ვლინდება. სსკ-ის 
მე-18 მუხლით დაცული უფლებები გადაუცემა- 
დი უფლებებია. მათი არა განხორციელების, 
არამედ დაცვის უფლება გააჩნია უფლების 
სუბიექტს. სამოქალაქო კოდექსით დაცული 
პიროვნული უფლებები არ შეიძლება იყოს 
დათმობილი. სსკ-ის მე-19 მუხლის თანახმად, 
გარანტირებულია პირადი უფლებების დაცვა 
გარდაცვალების შემდეგ. კერძოდ, მე-18 მუ- 
ხლში აღნიშნული უფლებები შეუძლია დაი- 
ცვას იმ პირმაც, რომელიც, თუმცა თვითონ არ 
არის სახელის ან პირადი ღირსების უფლების 
მატარებელი, მაგრამ საამისოდ აქვს დაცვის 
ღირსი ინტერესი. მას შეუძლია სახელისა და 
ღირსების ისეთი დაცვის მოთხოვნის განხო- 
რციელება, რომელიც პიროვნების არსების 
განმსაზღვრელია და გრძელდება სიკვდილის 
შემდეგაც. ამავე მუხლის თანახმად, სახელის, 
პატივის, ღირსების ან საქმიანი რეპუტაციის 
შელახვისათვის მორალური ზიანის ქონებრი- 
ვი ანაზღაურების მოთხოვნა სიკვდილის შე- 
მდეგ დაუშვებელია.“ 

რაც შეეხება საავტორო უფლებებს, სა- 
მოქალაქო კოდექსით დაცული პიროვნული 
უფლებებისგან განსხვავებით, ისინი მემკვი- 
დრეებზე შეიძლება გადავიდეს არა მხოლოდ 
დაცვის, არამედ განხორციელების უფლები- 
თაც. „საავტორო და მომიჯნავე უფლებების 
დაცვის შესახებ“ საქართველოს კანონის 35-ე 
მუხლის მე-4 პუნქტის თანახმად, თუ ავტო- 
რის მიერ მის სიცოცხლეში სხვა რამ არ იყო 
განსაზღვრული მისი პირადი უფლებებიდან 
მემკვიდრეობით გადადის უფლება, ნება და- 
რთოს სხვა პირებს დაურთონ ნაწარმოებს 


27 ბარაბაძე, ნ., 2006. მორალური ზიანის ანაზღაურე- 
ბაზე უფლებამოსილი პირები, ჟურნალი „ადამია- 





ნი და კონსტიტუცია“, M92, გვ. 101. 
28 საქართველოს სამოქალაქო კოდექსი, მუხლი 
19. 

სხვა ავტორთა ნაწარმოებები (ილუსტრაცია, 
წინასიტყვაობაყ„ ბოლოსიტყვაობა, კომე- 
ნტარი, განმარტება და სხვა) აღნიშნული 
უფლება მემკვიდრეებზე გადადის საავტორო 
უფლების მოქმედების ვადით. ამასთან, „სა- 
ავტორო და მომიჯნავე უფლებების შესახებ“ 
35-ე მუხლის მე-5 პუნქტის თანახმად, ავტორს 
უფლება აქვს მიუთითოს პირი, რომელსაც ის 
ნიშნავს ავტორობის, სახელისა და ნაწარმო- 
ების ხელშეუხებლობის უფლებების დამცვე- 
ლად. ეს პირი თავის მოვალეობას ასრულებს 
ავტორის გარდაცვალებამდე. სსკ-ის მე-18 
მუხლი არ შეიცავს ამგვარ დანაწესს, თუმცა 
შეიძლება ვიგულისხმოთ, რომ ამ შემთხვევა- 
ში მესამე პირების მიერ პიროვნული უფლე- 
ბების დაცვა მოხდება წარმომადგენლობის 
მარეგულირებელი უფლებების შესაბამისად. 
ამდენად, ავტორის პირადი არაქონებრივი 
უფლებები დამოუკიდებელ ადგილს იკავებს 
პირად არაქონებრივ უფლებათა სისტემაში, 
მიუხედავად მათი მსგავსებისა, სსკ-ის მე-18 
მუხლით რეგულირებულ პიროვნულ უფლე- 
ბებთან. მისი დაცვა საავტორო სამართლის 
ნორმებით უნდა მოხდეს.2 


გარდაცვლილის პირადი 
უფლებების დაცვის ფორმები 


გარდაცვლილის პირადი სფეროს დაცვის 
საშუალებების შესახებ ორი ძირითადი თეო- 
რია არსებობს: პირველი ეფუძნება სახელ- 
შეკრულებო სამართალს, მეორე კი – საკუთ- 
რების უფლებას. ხელშეკრულების შესახებ 
თეორია მოიაზრებს შეთანხმებას მომსახურე- 
ბის პირობებზე, რომლებსაც მომხმარებლები 
იყენებენ, რათა განსაზღვრონ გარდაცვლი- 
ლის პირად ცხოვრებაზე უფლების დაცვის 
ფარგლები. საკუთრების თეორია ამოწმებს, 
დაიშვება თუ არა გარდაცვლილი მომხმარებ- 
ლის ციფრული აქტივების დამუშავება ისევე, 
როგორც უძრავი ქონება გარდაცვალების 
შემდეგ. თუმცა იკვეთება, რომ ეს ზომები საკ- 
მარისი არაა გარდაცვლილის პირადი უფლე- 
ბების ეფექტიანი დაცვისთვის. სასამართლომ 
უნდა გამოიყენოს დელიქტური სამართლის 
ნორმები გარდაცვლილის პირადი სფეროე- 





29 საჯაია, ლ., 2014, ავტორის პირადი არაქონებრივი 
უფლებები, სადისერტაციო ნაშრომი, თბ., გვ. 109. 


ბის დაცვის მიმართ მისი ციფრული აქტივების 
უზრუნველსაყოფად. მოცემულ შემთხვევაში 
დელიქტური სამართლით შესაძლებელია გა- 
რდაცვლილის პიროვნული უფლებების და- 
ცვის გაფართოება.% 

ცოცხალი ადამიანის მსგავსად, გარდაც- 
ვლილ პირსაც სჭირდება პირადი უფლებების 
დაცვა. დადგენილია გარდაცვლილის პირადი 
უფლებების დაცვის სამართლებრივი ფორმე- 
ბი, რომელთა საშუალებითაც შესაძლებელია 
ხელყოფილი სადავო უფლების აღიარება 
ან აღდგენა და სამართალდარღვევაზე ზე- 
მოქმედება. განასხვავებენ პირადი უფლე- 
ბების დაცვის შემდეგ ფორმებს: ა) უფლების 
აღიარება, ბ) ხელმყოფი მოქმედების შეწყვე- 
ტა, გ) ზიანის ანაზღაურება. თუმცა გარდაცვა- 
ლების შემდეგ პირადი უფლებების დაცვა 
შეზღუდულია გარკვეული ფარგლებით, ვინა- 
იდან პირი გარდაცვლილია და არაქონებრი- 
ვი ზიანი პიროვნული უფლებების ხელყოფით 
გამოწვეული ზიანია, რომლის ანაზღაურების 
მოთხოვნის უფლება აქვს მხოლოდ ამ უფლე- 
ბათა სუბიექტს." 

სსკ-ის მე-18 მუხლის მე-2 ნაწილის მიხედ- 
ვით, პირს, ვისი პირადი უფლებებიც შეილახა, 
ანიჭებს შესაძლებლობას, სასამართლოს მე- 
შვეობით მოითხოვოს იმ ცნობების უარყოფა, 
რომელიც ლახავს მის პატივს, ღირსებას, საქ- 
მიან რეპუტაციას." თუ პირადი ცხოვრების შე- 
ურაცხმყოფელი ცნობების გავრცელება მოხ- 
და მასობრივი ინფორმაციის საშუალებით, 
უარყოფაც ამავე მასობრივი ინფორმაციის 
საშუალებით უნდა მოხდეს. თუ ცნობების გა- 
მავრცელებელი პირი ვერ დაამტკიცებს იმას, 
რომ გავრცელებული ცნობები სინამდვილეს 
შეესაბამება, შესაძლებელია, უარყოფასთან 
ერთად დადგეს მიყენებული ზარალისა და 
არაქონებრივი ზიანის ანაზღაურების საკი- 
თხი. უარყოფის შესახებ მოთხოვნა არ წა- 
რმოიშობა, თუ გავრცელებული ცნობები შე- 





30 Cხს, M. 2015. წVი(ზიწით IIVმCV მIICCLC ს6მ(ი, 13 
M0VნV6§(60ი I0ხIიმI 01 ”6ლხი010CV მიძ 1X0L0II6CLVმ1 
01000ICV.V 01.13, 1§§.2, 6. 255. 

31 საქართველოს უზენაესი სასამართლოს სამოქა- 
ლაქო, სამეწარმეო და გაკოტრების საქმეთა პა- 
ლატის 2002 წლის 24 აპრილის გადაწყვეტილება 
(M93კ-1218-01). 

32 თოდუა, მ., ქურდაძე, შ., 2005. ცალკეული კატეგო- 
რიის სამოქალაქო საქმეზე გადაწყვეტილებათა 
მიღების თავისებურებანი, საქართველოს მოსამა- 
რთლეთა ასოციაცია, თბ., გვ. 46-47. 

ესაბამება სინამდვილეს. შეურაცხმყოფელი 
ცნობების გავრცელებისას დასაშვებია არა- 
ქონებრივი ზიანის ანაზღაურება. არაქონებ- 
რივი ზიანის ანაზღაურების ოდენობა მცირდე- 
ბა, თუ გამოთქმული აზრის უარყოფა მოხდება 
საჯაროდ.3 

გარდა ამისა, გარდაცვლილის უფლე- 
ბის დარღვევისათვის უფლების დაცვის ფო- 
რმად უმეტეს შემთხვევაში გამოიყენება ამ 
უფლების ხელმყოფი მოქმედების შეწყვეტა 
ან მასზე უარის თქმა, რაც დაზარალებულის 
უფლების აღდგენისაკენაა მიმართული. ხელ- 
მყოფი მოქმედების ჩადენისაგან თავის შეკა- 
ვება დროებითი განკარგულებაა. ხელმყოფი 
მოქმედების შეწყვეტის შესახებ მოთხოვნა 
მიმართულია მიმდინარე დარღვევის წყარო- 
ების ლიკვიდაციისაკენ.“ 

რაც შეეხება დაზარალებულის გარდა- 
ცვალებისას ზიანის ანაზღაურებას, როგორც 
უკვე აღინიშნა, დელიქტური სამართლის გა- 
მოყენება გააფართოებს პირადი უფლებების 
დაცვას, მაგრამ, ვფიქრობ, ეს დიდი სიფრ- 
თხილით და სპეციფიკურ შემთხვევებში უნდა 
განხორციელდეს. 

ზოგადად, პირადი უფლებებისთვის მიყე- 
ნებული ზიანი შეიძლება იყოს ქონებრივი და 
არაქონებრივი. პირს, რომლის ქმედებამაც 
გამოიწვია დაზარალებულისათვის ფიზიკუ- 
რი და სულიერი ტკივილის მიყენება, ეკისრე- 
ბა ზიანის ანაზღაურება.% მორალურია ზიანი, 
რომელიც ლახავს პირის სახელს, საქმიან რე- 
პუტაციას, პირად ცხოვრებას და ა.შ. რუსეთის 
კანონმდებლობით მორალურ ზიანს უთანა- 
ბრდება ისეთი ზიანი, რომელიც გამოწვეულია 
ახლობლის დაღუპვით, სამსახურის დაკარ- 
გვით, საექიმო საიდუმლოების გაცემით.3% 
ამასთან, რუსეთის სამოქალაქო კანონმდებ- 
ლობა მიუთითებს, რომ ზიანის ანაზღაურება 
პირს შეიძლება დაეკისროს დაზარალებულის 
მოთხოვნის წარდგენისას ხელშეკრულების 
ან კანონის საფუძველზე.1?7 





33 ბიჭია, მ., 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბ., გვ. 230-233. 

34 იქვე, გვ. 197-199, 227-229. 

35 რუსეთის საქალაქო სასამართლოს 2015 წლის 5 
თებერვლის გადაწყვეტილება (M9 2-115/2015). 

36 VI6I0008, 1.8.. 2003 IL., ს303MლCIMIC0VIIC 806/ჰ0. II0MX- 
ყეენი XIM9M3Iს M# 3/)02მპ08ნხსაე 80CIII0CIIVXმIIICIL0. 
80/0-0Lი0მ/. C10. 124-129. 

37. რუსეთის ფედერაციის კრასნოიარსკის კიროვსკის 


ქონებრივი ზიანის ანაზღაურების მოვა- 
ლეობა არ წარმოიშობა მაშინ, როდესაც ზი- 
ანი მიადგა პირის სახელს, პატივსა და ღირ- 
სებას გარდაცვალების შემდეგ. სსკ-ის მე-19 
მუხლიდან გამომდინარე, გარდაცვალების 
შემდეგ შესაძლებელია პირადი უფლებების 
დაცვა, თუმცა დაუშვებელია არამატერიალუ- 
რი ზიანის ქონებრივი ანაზღაურების მოთხო- 
ვნა. მართალია, კანონმდებელი იცავს პირო- 
ვნულ უფლებებს გარდაცვალების შემდეგ და 
მოიხსენიებს მხოლოდ სახელსა და პირადი 
ღირსების უფლებას, მაგრამ ეს არ უნდა ნიშ- 
ნავდეს სხვა პიროვნული უფლებების დაცვის 
უგულებელყოფას. მოცემულ შემთხვევაში 
მთავარია, რომ პირადი ღირსების უფლება 
ფართოდ განიმარტოს.3% თუ შევუდარებთ გე- 
რმანიის კანონმდებლობას, ცხადია, რომ გე- 
რმანიის ფედერალური საკონსტიტუციო სასა- 
მართლო გარდაცვლილი პირის პიროვნული 
უფლებების დაცვას გერმანიის ძირითადი კა- 
ნონის 1-ელი მუხლით განმტკიცებული ადამი- 
ანის ღირსებით ხსნის.3% 

სსკ-ის 413-ე მუხლის 1-ელი ნაწილის მი- 
ხედვით, არაქონებრივი ზიანისათვის ფუ- 
ლადი ანაზღაურება შეიძლება მოთხოვნილ 
იქნეს მხოლოდ კანონით ზუსტად განსაზ- 
ღვრულ შემთხვევებში ამდენად, გამო- 
რიცხულია არაქონებრივი ზიანის ანაზღა- 
ურების მოთხოვნის დაკმაყოფილების 
შესაძლებლობა, თუ კანონით პირდაპირ არ 
არის ასეთი მოთხოვნის დაკმაყოფილება 
დადგენილი." საინტერესოა სსკ-ის 1006-ე 
მუხლი შინაარსიც, რომელიც შეეხება ზიანის 
ანაზღაურებას დაზარალებულის გარდაცვა- 
ლებისას. კანონით ამ შემთხვევაში ზიანის 
მიმყენებელი ვალდებულია, სარჩოს დაწესე- 
ბით აუნაზღაუროს ზიანი იმ პირებს, რომელ- 
თა რჩენაც დაზარალებულს ევალებოდა,“ თუ 
არსებობს ამის მნიშვნელოვანი საფუძველი. 


რაიონული სასამართლოს 2011 წლის 23 მაისის გა- 
დაწვეტილება (M92-1070/2011). 

38 კერესელიძე, დ., 2009. კერძო სამართლის უზოგა- 
დესი სისტემური ცნებები, თბ., გვ. 159. 

39 08V0CIIC, MIVV, 1971,5.1645-1647. 

40 ცისკაძე, მ., 2008. სხეულის დაზიანებისთვის არა- 
ქონებრივი ზიანის ანაზღაურების პრობლემა სა- 
ქართველოს კანონმდებლობაში, ჟურნალი „მა- 
რთლმსაჯულება და კანონი”, M92, გვ. 17. 

41 მაჭარაშვილი, ო., 2000. დელიქტები საერთაშორი- 
სო სამართალში, ჟურნალი „ალმანახი“, M915, გვ. 
20-22. 

ანუ უნდა არსებობდეს მტკიცებულებები იმის 
თაობაზე, რომ პირი, რომელიც ითხოვს სა- 
რჩოს, ნამდვილად იყო შრომისუუნარო და 
იმყოფებოდა გარდაცვლილის კმაყოფაზე. 
სარჩოს სანაცვლოდ დაზარალებულს შეუძ- 
ლია მოითხოვოს ერთჯერადი ფინანსური 
ანაზღაურება. მართალია, მოქმედი კანონ- 
მდებლობა ითვალისწინებს არაქონებრივი 
(მორალური) ზიანის ანაზღაურებას სხვადა- 
სხვა შემთხვევაში, მათ შორის სხეულის და- 
ზიანების ან ჯანმრთელობისათვის ვნების 
მიყენების დროს, მაგრამ არა სიცოცხლის 
ხელყოფისას. დაზარალებულის გარდაცვა- 
ლების შემთხვევაში ანაზღაურდება მხო- 
ლოდ მატერიალური ზიანი (სსკ-ის 1006-ე 
მუხლი).? ფაქტობრივად ეს იდეაა ასახული 
სსკ-ის მე-19 მუხლშიც, რომლითაც პირადი 
არაქონებრივი უფლებები შეუძლია გამოი- 
ყენოს იმ პირმაც, რომელიც თუმცა თვითონ 
არაა სახელის ან პირადი ღირსების უფლე- 
ბის მატარებელი, მაგრამ საამისოდ აქვს და- 
ცვის ღირსი ინტერესი. მას უფლება აქვს, 
მოითხოვოს სახელისა და ღირსების ისეთი 
დაცვის განხორციელება, რომელიც პირო- 
ვნების არსების განმსაზღვრელია და გრძე- 
ლდება სიკვდილის შემდეგაც. თუმცა გა- 
რდაცვალების შემდეგ პირადი უფლებების 
დასაცავად აკრძალულია მორალური ზიანის 
ქონებრივი ანაზღაურების მოთხოვნა.“ 

თუ სსკ-ის 1006-ე მუხლს ისე გავიგებთ, რომ 
სარჩენს შეუძლია მოითხოვოს მარჩენალის 
გარდაცვალებით მიყენებული არაქონებრი- 
ვი ზიანის ანაზღაურება, მაშინ იქ, სადაც კა- 
ნონმდებელი უთითებს ზიანის ანაზღაურება- 
ზე, მოვიაზრებდით არაქონებრივ ზიანსაც, 
რაც არასწორია და აზრს უკარგავს სსკ-ის 
413-ე მუხლის 1-ელი ნაწილის არსებობას. 
შესაბამისად, თუ ნორმაში აღნიშნულია მხო- 
ლოდ ,ზიანის ანაზღაურება“ და არაა საუბარი 
არაქონებრივი ზიანის ანაზღაურებაზე, იგუ- 
ლისხმება მატერიალური ზიანი. არაქონებრი- 





42 ნიში, M., 2016. 0თყისმიი% # 066CM ს803MCIIVCIVV% 
800Xმ II00606M000IC0 8 CIIVMმ6 CM60IV LC00Mი0ნIX28? (06300 
CVI6ნხი” IემIიიიი IL 0V390იი).. «IC0XI0Iმ8L2მ3CIVIV 
სეიმუთძენთიძი XCV0CI0I0I0),M7, Cი. 130. 

43 კერესელიძე, დ., 2009. კერძო სამართლის უზოგა- 
დესი სისტემური ცნებები, თბ., გვ. 159-160. 

44 საქართველოს უზენაესი სასამართლოს სამოქა- 
ლაქო, სამეწარმეო და გაკოტრების საქმეთა პა- 
ლატის 2002 წლის 24 აპრილის გადაწყვეტილება 
(M93კ-1218-01). 


ვი ზიანის ანაზღაურების მოთხოვნის უფლება 
აქვს თავად ამ უფლების სუბიექტს, სხვა პირი 
მოკლებულია შესაძლებლობას, მოითხოვოს 
ამ ზიანის ანაზღაურება.725 

ამდენად, დაზარალებულის გარდაცვალე- 
ბის შემდეგ არაქონებრივი ზიანის ფულადი 
ფორმით ანაზღაურების მოთხოვნა დაუშვებე- 
ლია იმიტომ, რომ გარდაცვლილი ადამიანი 
ფიზიკურად არ არსებობს და სხვას არ შეს- 
წევს უნარი, განსაზღვროს, რა სახის იყო უშუ- 
ალოდ დაზარალებულისთვის მიყენებული 
პირადი ზიანი. ამასთან, გარდაცვლილი არ 
შეიძლება იყოს უფლება-მოვალეობების სუბი- 
ექტი და, შესაბამისად, ამ ასპექტში შეუძლებე- 
ლია უფლებამონაცვლეობის სახით შესაბამი- 
სი მოთხოვნის დაყენება.% 

ის ფაქტი, რომ ადამიანის ჯანმრთელობა 
ზიანდება ახლობლის გარდაცვალებით, ზია- 
ნის ანაზღაურების მოთხოვნის საფუძველია, 
რადგან ჯანმრთელობის დაზიანებას შეძლება 
მოჰყვეს პირის სულიერი კეთილდღეობის და- 
კარგვა. საქართველოს სასამართლო პრაქტი- 
კაში არსებობს ბოლოდროინდელი გადაწყვე- 
ტილება, რომლის მიხედვითაც განიმარტა, 
რომ დედამ შვილის ცხედრის პირველად ნა- 
ხვისას განიცადა სულიერი ტკივილი. ასეთ 
მდგომარეობაში მყოფი პირისათვის შვილის 
ცხედრის ადგილსამყოფლის არცოდნა ნეგა- 
ტიურად მოქმედებს დედის ჯანმრთელობაზე 
და მას მოჰყვება სულიერი ტანჯვა. ეს, თავის 
მხრივ, საფუძველია იმისა, რომ, სსკ-ის 413-ე 
მუხლის მე-2 ნაწილის მიხედვით, მოხდეს უშუ- 
ალოდ დედის პირადი სიკეთის (ჯანმრთელო- 
ბის) ხელყოფის გამო არაქონებრივი ზიანის 
ანაზღაურება.4 





45 ბიჭია, მ., 2016. დაზარალებულის გარდაცვალები- 
სას ზიანის ანაზღაურების პრობლემა, ჟურნალი 
„სამართალი და მსოფლიო“, M94, გვ. 51-52. 

46 ჯორბენაძე, ს., 2017. მუხლი 19, საქართველოს 

წიგნი ML 
სამოქალაქო კოდექსის ზოგადი დებულებები, თბ., 
გვ.158. 

47 საქართველოს უზენაესი სასამართლოს სამოქა- 
ლაქო საქმეთა პალატის 2015 წლის 10 სექტემბრის 
გადაწყვეტილება (M9ას-979-940-2014). 

48 810ხ1მ, M., 2016. #იმIV§1§ 01 C601LC1მი ,IV0ძ1018მ| LILმCVIC6 
00 Lი6 CIიყსიძვ მიძ 50006 01 C001060§8წ0ი 01 L)მ01მ9065§ 
ჯითხიმძ ხV (66 00მ(ხ 01 მ 8I6მძVIიიCI,500(ი Cმ0Cმ§0§ 
LმVV ჰიხIიმ!, M7, 283-284. 


სამოქალაქო კოდექსის კომენტარი, 


ულს”. 81 ი I შის 


დელიქტური სამართლის 
როლი გუერდეცვლილის 
პირეუდი უფლებების დაცვაში 


აქტუალურია ადამიანის გარდაცვალების 
შემდეგ მისი პირადი მონაცემების დაცვის 
საკითხი, მით უფრო, ციფრულ ეპოქაში. გავ- 
რცელებულია ადამიანის გარდაცვალების შე- 
მდეგ მის პირად აქტივზე საკუთრების უფლე- 
ბის გადაცემის შესახებ გარიგება, რომელიც 
გულისხმობს ადამიანის გარდაცვალებისას 
მისი პირადი მონაცემების დასაცავად ციფ- 
რული აქტივების თაობაზე კერძო ხელშეკრუ- 
ლებების გაფორმებას. თუმცა ანდერძი ასეთ 
საკითხზე მხოლოდ გარკვეულ შემთხვევებში 
შეიძლება იყოს საკმარისი გარდაცვლილის 
პირადი უფლებების დასაცავად. ამიტომ, 
გარდაცვლილის პიროვნული უფლებების უზ- 
რუნველსაყოფად, აუცილებელია სხვა, უფრო 
ეფექტური მექანიზმების მოძიება-გამოყენება. 

ამ თვალსაზრისით, ვფიქრობ, გარდაც- 
ვლილის პირადი უფლებების დაცვაში მნიშ- 
ვნელოვანი როლი აქვს დელიქტურ სამა- 
რთალს. გარდაცვლილის სახელის, პატივის, 
პირადი ცხოვრების საიდუმლოების, საკუ- 
თარი გამოსახულების უფლების ხელყოფის 
საფუძველზე წარმოშობილი დელიქტური ვა- 
ლდებულების დროს ზიანის ანაზღაურების 
მოთხოვნა შეუძლია მხოლოდ ამ სიკეთეთა 
„მფლობელ“ უფლებამოსილ პირებს. ამ კუ- 
თხით საყურადღებოა 1006-ე მუხლი, რომე- 
ლიც ეხება ქონებრივი ზიანის ანაზღაურებას. 
მოცემულ შემთხვევაში ხელმყოფი ვალდე- 
ბულია სარჩოს დაწესებით აუნაზღაუროს 
ზიანი იმ პირებს, რომელთა რჩენაც დაზა- 
რალებულს ევალებოდა. ეს ვალდებულება 
ძალაშია, ვიდრე დაზარალებული ვალდებუ- 
ლი იქნებოდა ეხადა სარჩო. შესაბამისად, 
ეს ზიანი გამოიხატება სარჩოს მიღებაში და 
გამოიყენება მატერიალური დახმარების ნა- 
ცვლად. აქ შესაძლებელია იგულისხმებოდეს 
დაკრძალვის ხარჯები. თუ დაზარალებულის 
გარდაცვალებას მოჰყვა მისი ახლობლის ჯა- 
ნმრთელობის მდგომარეობის გაუარესება, ეს 
პირი იქცევა არაქონებრივი ზიანის ანაზღაუ- 
რების უფლების დამოუკიდებელ სუბიექტად. 
ამ შემთხვევაში მას უფლება აქვს, სსკ-ის 

992-ე მუხლის თანახმად, მოითხოვოს ზიანის 
ანაზღაურება, რადგან ეს მუხლი გამოიყენე- 
ბა მაშინ, როდესაც ადამიანს მიადგება ზიანი 
სხვისი მართლსაწინააღმდეგ და ბრალეული 
ქმედებით.% 

ზოგადად, პირადი უფლებების ხელყოფი- 
სას შეიძლება წარმოიშვას არაქონებრივი 
ზიანიც, რომლის ანაზღაურების ფუნქციებს 
წარმოადგენს: საკომპენსაციო, პრევენციისა 
და (მორალური) დაკმაყოფილების ფუნქცი- 
ები. კომპენსაციის ფუნქცია გულისხმობს გა- 
ნცდილი ტანჯვის შემსუბუქებას. ცხადია, ამ 
შემთხვევაში კომპენსაცია არაა დამდგარი 
ზიანის ეკვივალენტური, რადგან აქ არ მოქმე- 
დებს ეკვივალენტურობის პრინციპი, თუმცა 
ზიანის ანაზღაურება შესაძლოა, აუცილებე- 
ლი იყოს და სიმბოლურ დატვირთვას ატა- 
რებდეს. ესეც მოიაზრებს ისეთ შემთხვევას, 
როდესაც დაზარალებულის გარდაცვალებით 
დადგა სხვა ადამიანის (ახლობლის, მემკვი- 
დრის) ძლიერი სულიერი ტკივილი. ამასთან, 
ვფიქრობ, ამ შემთხვევაში ანაზღაურების 
ოდენობაც შედარებით ნაკლები იქნება, ვი- 
დრე მაშინ, როდესაც დაზარალებული სიცო- 
ცხლეში მოითხოვდა პირადი უფლებების ხელ- 
ყოფით მიყენებული ზიანის ანაზღაურებას. 
კომპენსაციაც, თავის მხრივ, მოემსახურება 
სატისფაქციის ფუნქციის განხორციელებას, 
რადგან ასრულებს მორალური დაკმაყოფი- 
ლების როლს. შესაბამისად, ამ პირობებში 
სიმბოლური ანაზღაურება დაზარალებულის 
უფლების ხელყოფისას გადატანილი სულიე- 
რი ტკივილის „გამართლებას“ უწყობს ხელს. 
გარდა ამისა, ზიანის ანაზღაურების ოდენო- 
ბის განსაზღვრისას სასამართლო პრაქტიკა- 
ში პრევენციის ფუნქცია ყოველთვის იყო წინა 
პლანზე. საქმე ისაა, რომ დარღვევაზე რეაგი- 
რება ზიანის ანაზღაურების სახით როგორც 
ზოგადად, ისე კერძო პრევენციას მოემსახუ- 
რება.9' 

იურიდიულ ლიტერატურაში „ანაზღაურე- 
ბას გამოიყენებენ ზარალის არსებობისას, 
ხოლო ,კომპენსაციის“ საგნად განიხილავენ 
არაქონებრივ ზიანს, ვინაიდან მას ფულადი 

ეკვივალენტი არ მოეძებნება. ამასთან, ანა- 
ზღაურებისას ხდება პირვანდელი მდგომარე- 
ობის აღდგენა, კომპენსაციის მიზანი კი არის 
მიყენებული ტკივილის შერბილება, ხელყო- 
ფით განპირობებული განცდების გაქარწყლე- 
ბა-შემსუბუქება.5%2 

ამავე დროს, საყურადღებოა, რომ ქო- 
ნებრივი ზიანის ანაზღაურება მხოლოდ იმ 
პიროვნული სიკეთეების შელახვისას არის 
შესაძლებელი, რომლებიც სსს-ის მე-18 მუ- 
ხლით არის გათვალისწინებული.” სსკ-ის 
992-ე მუხლი განსაზღვრავს, რომ დელიქე- 
ტურია ისეთი ზიანი, რომელიც მხოლოდ მა- 
რთლსაწინააღმდეგო და ბრალეული ქმე- 
დებითაა გამოწვეული. შესაბამისად, ისინი 
არასახელშეკრულებო ხასიათისაა და უზ- 
რუნველყოფენ მატერიალური და მორალუ- 
რი ზიანის მიღების შესაძლებლობას.“ ამ 
მუხლის ზოგადი ხასიათიდან გამომდინარე, 
შესაძლებელია დავიცვათ ისეთი უფლებე- 
ბი, რომელიც პირდაპირ არ არის კანონში 
ასახული. სსკ-ის 992-ე მუხლი იძლევა შესაძ- 
ლებლობას, დაცულ იქნეს ის პიროვნული სი- 
კეთეები, რომლებიც უშუალოდ სსკ-ის მე-18 
მუხლით არაა გათვალისწინებული. შესაბა- 
მისად, საქართველოში ზოგადი პიროვნული 
უფლებების დაცვა შესაძლებელია დელიქტუ- 
რი სამართლის ნორმებისა და სსკ-ის მე-18 
მუხლის გამოყენებით. ამდენად, მართალია, 
მორალური ზიანის ანაზღაურების მოთხოვნა 
გარდაცვალების შემდეგ დაუშვებელია, მა- 
გრამ გარდაცვლილის ახლობელს შეუძლია 
იმ ზიანის ანაზღაურება, რომელიც უშუალოდ 
მას (როგორც ახლობელს) მიადგა. თუ მა- 
რთლსაწინააღმდეგო და ბრალეული ქმედე- 
ბით ზიანი მიადგა გარდაცვლილის პიროვ- 
ნულ უფლებებს, რომლებიც კონკრეტულად 
არაა ჩამოთვლილი რომელიმე მუხლში, მას- 
ზე შეიძლება გავრცელდეს 992-ე მუხლი. ამ 

გზით არაპირდაპირ გარდაცვლილის პირო- 
ვნული უფლებებიც იქნება დაცული.7% 

აქედან გამომდინარე, დიდია დელიქტური 
სამართლის როლი გარდაცვლილის პირადი 
უფლებების დაცვის შემთხვევებში. 

სსკ-ი ითვალისწინებს პასუხისმგებლობას 
განზრახი ან გაუფრთხილებლობით ჩადე- 
ნილი მართლსაწინააღმდეგო ქმედებისათ- 
ვის, რომელმაც გამოიწვია დაზარალებუ- 
ლის გარდაცვალება. ამასთან, შეიძლება 
გარდაცვალების შემდეგ მოხდეს ადამიანის 
(რომელიც უკანონოდ იყო პასუხისგებაში 
მიცემული, ან უკანონოდ მსჯავრდადებული 
(სსკ-ის 1005-ე მუხლი)) რეაბილიტაცია. გა- 
რდაცვლილის ნაცვლად, მისი ახლობელი 
მოკლებულია მორალური ზიანის ფულადი 
ფორმით ანაზღაურების შესაძლებლობას. 
არადა, ამ სიტუაციაში, ლოგიკურად შეიძლე- 
ბა გარდაცვლილის ახლობლის თუ მემკვი- 
დრის სახელისა და რეპუტაციის შელახვაც 
წარმოიშვას. ამიტომ მიზანშეწონილია, მო- 
ცემულ შემთხვევაში გარდაცვლილის ოჯა- 
ხის წევრს, ახლობელს ან გარდაცვლილის 
კმაყოფაზე მყოფ პირებს მიეცეს შესაძლებ- 
ლობა, დაიცვას უშუალოდ საკუთარი სახელი 
და რეპუტაცია მორალური ზიანის ანაზღაუ- 
რების გზით, ეს კი ირიბად გარდაცვლილის 
სახელის დაცვასაც ივარაუდებს. 


დესკვნა 


კვლევამ დაადასტურა, რომ გარდაცვლი- 
ლის პირადი უფლებების დაცვა სპეციფიკური 
თავისებურებებით ხასიათდება. ესაა დაცვი- 
თი ურთიერთობების სისტემაში განსახილ- 
ველი საკითხი და გულისხმობს დელიქტური 
სამართლის ნორმების გავრცელებას პირადი 
ინტერესების უზრუნველყოფისთვის. მართა- 
ლია, პირადი უფლების სუბიექტი მოცემულ 
შემთხვევაში ცოცხალი არაა, მაგრამ, მის ნა- 
ცვლად, სხვა ახორციელებს მისი პიროვნული 
უფლებების დაცვას, კერძოდ, ის, ვისაც გა- 
რდაცვლილის უფლებების დაცვის კანონიერი 
ინტერესი გააჩნია და ვისთვისაც მნიშვნელო- 
ვანია გარდაცვლილის სახელი და ღირსება. 
განსაკუთრებულია ის, რისთვისაც ადამიანმა 

მთელი სიცოცხლის განმავლობაში იღვაწა, 
შესაბამისად, საჭიროებს დაცვასა და გაფრ- 
თხილებას. 

კანონი პრაქტიკაში ვიწროდ განიმარტე- 
ბოდა, რის გამოც ადამიანის გარდაცვალე- 
ბის შემდეგ იკრძალება არამატერიალური 
ზიანის ქონებრივი ფორმით ანაზღაურება. 
ეს მიდგომა ახსნილია იმით, რომ გარდაც- 
ვლილის პირადი უფლებების შელახვისათვის 
მორალური ზიანის ანაზრაურება დაუშვებე- 
ლია, არაქონებრივი ზიანის პირადი ხასიათის 
გათვალისწინებით. საქმე ისაა, რომ გარდა- 
ცვლილი პირის მაგივრად, სხვა ვერ მოი- 
თხოვს გარდაცვლილის პირადი უფლებების 
ხელყოფისთვის მორალური ზიანის ფულად 
ანაზღაურებას, რადგან ეს ვიწრო, პირად ხა- 
სიათს ატარებს. თითოეული ასეთი შემთხვევა 
მხოლოდ სუბიექტური აღქმის საგანს წარმო- 
ადგენს, ეს სუბიექტი კი უკვე გარდაცვლილია. 
საქართველოს სასამართლო პრაქტიკას ამ 
მიდგომას იზიარებს. 

რაც შეეხება სსკ-ის მე-19, 413-ე და 1006- 
ე მუხლებს, მათი შეჯერებით შეიძლება აღი- 
ნიშნოს, რომ ადამიანის გარდაცვალების 
შემდგომ დაუშვებელია მორალური ზიანის 
ქონებრივი ანაზღაურება. სსკ-ის 1006-ე მუ- 
ხლის თანახმად, ზიანის მიმყენებელი ვალდე- 
ბულია, სარჩოს დაწესებით აუნაზღაუროს 
ზიანი იმ პირებს, რომელთა რჩენაც დაზა- 
რალებულს ევალებოდა მანამ, ვიდრე და- 
ზარალებული ვალდებული იქნებოდა ეხადა 
სარჩო. ცხადია, რომ მოცემულ შემთხვევაში 
აუცილებელია სსკ-ის 992-ე მუხლით დადგენი- 
ლი პასუხისმგებლობის ზოგადი საფუძვლების 
არსებობა. თუ გადავხედავთ სასამართლო 
პრაქტიკას, აქ აღიარებულია, რომ პირის 
გარდაცვალებისას რეალურად შეიძლება და- 
დგეს მორალური ზიანი, მაგრამ თუ კანონით 
არაა გათვალისწინებული, იგი არ ანაზღაუ- 
რდება (სსკ-ის 413-ე მუხლის | ნაწილი). 

არაქონებრივი ზიანის ანაზღაურება შე- 
იძლება ჯანმრთელობისათვის ვნების მიყე- 
ნების შედეგად გამოწვეული სულიერი თუ 
ფსიქიკური ტანჯვის გამოწვევისას. ამასთან, 
ახლობელი ვერ მოითხოვს უშუალოდ გარდა- 
ცვლილის პირადი სიკეთის შელახვით და- 
მდგარი მორალური ზიანის ანაზღაურებას, 
ვინაიდან ეს თავად დაზარალებულის პრერო- 
გატივაა და უნდა განხორციელდეს მის სიცო- 


ცხლეში, დაზარალებული კი გარდაცვლილია. 
თუმცა, როცა ადამიანის გარდაცვალება გა- 
ნაპირობებს ახლობლის ჯანმრთელობის ხე- 
ლყოფას, ამ შემთხვევაში ახლობელი თავად 
ხდება დამოუკიდებელი მოთხოვნის სუბიექტი 
და მას შეუძლია იდავოს თავისი ჯანმრთე- 
ლობის (და არა გარდაცვლილის სიკეთის) ხე- 
ლყოფის გამო სასამართლოში. ამისათვის ის 
უფლებამოსილია, ასევე, გამოიყენოს სსკ-ის 
992-ე მუხლი. ამ თვალსაზრისით, პრაქტიკა- 
ში გაჩნდა მორალური ზიანის ანაზღაურების 
ნიშნებიც. მოცემულ შემთხვევაში შეიძლება 
ირიბად ივარაუდებოდეს გარდაცვლილის პი- 
როვნული უფლებების დაცვაც. 

მიუხედავად ამისა, გარდაცვლილის პი- 
რადი უფლებების დაცვა შეიძლება ისეთი 
საშუალებებით იროგორიცაააე ხელმყოფი 
მოქმედების შეწყვეტა, უფლების აღიარება, 
უარყოფა. თუმცა დგას საკითხი იმის თაობაზე, 
თუ რამდენად საკმარისად უზრუნველყოფს 
ეს ამ შემთხვევაში პიროვნების ეფექტიან და- 
ცვას. პრობლემა უფრო აქტუალურია, როცა 
დაზარალებულს უკანონოდ მსჯავრი დაედო, 
გარდაიცვალა და შემდეგ რეაბილიტირებულ 
იქნა. რეაბილიტაციის ერთ-ერთი კომპონე- 
ნტია კომპენსაცია დამდგარი მორალური 
ტანჯვისთვის, თუმცა ვინაიდან დაზარალებუ- 
ლი უკვე ცოცხალი არაა, ეს გამორიცხულია, 
ახლობელსან მემკვიდრეს არ დაუკმაყოფილ- 
დება ასეთი მოთხოვნა სასამართლოში. არა- 
და ამ შემთხვევაში ივარაუდება, რომ უკანო- 
ნო მსჯავრდებით შეიძლება გარდაცვლილის 
მემკვიდრის სახელი და რეპუტაციაც იყოს 
შელახული. შესაბამისად, მოცემულ სიტუაცი- 
აში მიზანშეწონილია, მემკვიდრემ საკუთარი 
სახელისა და რეპუტაციის ხელყოფისთვის 
მორალურიზიანის ანაზღაურება მოითხოვოს, 
რაც ირიბად გარდაცვლილის პირადი უფლე- 
ბების დაცვასაც მოემსახურება. ამის გარეშე, 
ვფიქრობ, რეაბილიტაციის მიზანი სრულად 
ვერ შესრულდება. 

